1. ปัจจัยเสี่ยง

1. ความเสี่ยงในการปฏิบัติตามเงื่อนไขของสัญญาปรับปรุงโครงสร้างหนี้

สัญญาที่บริษัทฯ ได้ปฏิบัติครบตามเงื่อนไขจบสิ้นแล้วและไม่มีภาระผูกพัน คือ สัญญาที่ 1, 2, 7
และสัญญาที่ 8และ 9 ซึ่งเป็นของบริษัทย่อย ( ดูหมายเหตุประกอบงบการเงิน )

ส่วนสัญญาที่เหลือจะขอสรุปเป็นรายสัญญาดังนี้ คือ

1.  สัญญาที่ 3 หากบริษัทฯ ไม่สามารถชำระหนี้ จำนวน 268.6 ล้านบาท ได้ภายในวันที่ 14
    กรกฎาคม 2545

แล้ว ภาระหนี้จะเพิ่มขึ้นอีก 76.70 ล้านบาท เป็น 345.30 ล้านบาท
แต่จากการประเมินของฝ่ายบริหาร

คาดว่าจะสามารถชำระภาระหนี้ข้างต้นได้ทันตามกำหนด อันเนื่องมาจาก

  - ห้องชุดของโครงการดังกล่าวสามารถขายได้แล้วเกือบทั้งหมด ประกอบกับ
  งานก่อสร้างจะแล้วเสร็จ

สมบูรณ์ ในเดือนกุมภาพันธ์ – พฤษภาคม 2545 และเริ่มโอนกรรมสิทธิ์ได้ตั้งแต่เดือนเมษายน –

 มิถุนายน 2545 ทำให้ได้เงินสดรับเพียงพอต่อการชำระหนี้

- บริษัทฯ ได้เตรียมแผนสำรองโดยการทำ refinance
บางส่วนของโครงการเพื่อนำเงินไปชำระหนี้ข้าง

ต้น ทำให้อาจจะมีภาระดอกเบี้ยจ่ายเพิ่มขึ้นเล็กน้อย

2.  สัญญาที่ 4 บริษัทฯ คาดว่าจะสามารถปฏิบัติตามเงื่อนไขได้ทุกข้อภายในปี 2545
    ซึ่งเป็นสัญญาที่มีความ

  เสี่ยงค่อนข้างต่ำ เนื่องจากไม่มีปัจจัยด้านเวลาและเบี้ยปรับมากำหนด

3. สัญญาที่ 5 จะมีความเสี่ยงเพียงกรณีเดียวคือ บริษัทฯ
ไม่สามารถจัดหาผู้เช่าและบริหารการเช่าให้แก่เจ้า

 หนี้ได้ภายใน 3 ปี เป็นเงินไม่ต่ำกว่า 34.50 ล้านบาท แต่จากข้อมูลผู้เช่าในปัจจุบันทำให้บริษัทฯ คาดว่า

จะปฏิบัติตามสัญญาได้ โดยที่ไม่ต้องใช้เงินของบริษัทฯ แต่อย่างใด 

4. สัญญาที่ 6 จะมีลักษณะคล้ายกับสัญญาที่ 3 ซึ่งมีโครงการพัฒนาอาคารชุดรองรับการชำระหนี้โดย

สามารถขายได้เกือบหมดแล้ว และจะเริ่มโอนกรรมสิทธิ์ตั้งแต่เดือนมิถุนายน 2545 เป็นต้นไป
ทำให้จะ

สามารถชำระคืนหนี้ได้ทั้งหมดในปี 2545

2. ความเสี่ยงที่เกิดจากข้อพิพาทตามกฎหมาย

  บริษัทฯ
  มีคดีเป็นโจทก์ฟ้องร้องผู้รับเหมาก่อสร้างรายหนึ่งในการผิดสัญญารับเหมาก่อสร้างที่ล่าช้ากว่า

กำหนด มีทุนทรัพย์ฟ้องร้องจำนวน 261.48 ล้านบาท และในขณะเดียวกัน บริษัทฯ
ก็ถูกผู้รับเหมารายดังกล่าวฟ้องร้องเรียกค่าเสียหายเช่นกัน มีทุนทรัพย์ฟ้องร้อง 46.67 ล้านบาท
โดยขณะนี้ศาลแพ่งกรุงเทพมหานครได้รวมการพิจารณาคดีทั้ง 2 เรื่องเข้าด้วยกัน
และอยู่ในระหว่างขั้นตอนการสืบพยานซึ่งใช้ระยะเวลาในการพิจารณานานมากและขึ้นอยู่กับหลักฐานและการสืบพยานของแต่ละฝ่าย
ทำให้บริษัทฯ ยังไม่สามารถคาดการณ์แนวโน้มของคดีนี้ได้แต่อย่างไรก็ตาม หากบริษัทฯ
เป็นฝ่ายที่ผิดก็ต้องเจรจาให้มีผลกระทบต่อกระแสเงินสดน้อยที่สุดเพื่อมิให้เกิดปัญหาการขาดสภาพคล่องทางการเงิน

คดีข้างต้นไม่มีผลต่อการดำเนินธุรกิจของบริษัทฯ ในปัจจุบัน
เนื่องจากผู้รับเหมาที่เหลือทุกรายรับทราบปัญหาข้างต้นเป็นอย่างดี อีกทั้ง บริษัทฯ
มีการควบคุมงานอย่างใกล้ชิด จึงคาดว่าจะไม่เกิดเหตุการณ์ดังกล่าวขึ้นอีก

3.  ความเสี่ยงด้านสภาพคล่องของบริษัท

  ปี 2545 บริษัทฯ ได้วางแผนในการเร่งงานก่อสร้างให้เสร็จเร็วขึ้นกว่ากำหนดเดิมถึง 3-4
  เดือน เพื่อให้

สามารถโอนกรรมสิทธิ์ห้องชุดแก่ผู้ซื้อโดยเร็ว
และนำเงินสดมาซื้อที่ดินสำหรับพัฒนาต่อไปโดยในแต่ละโครงการจะดำเนินการให้จบภายใน 18-24
เดือน อีกทั้งได้วางแผนในการขอสินเชื่อกับสถาบันการเงิน
ทั้งในส่วนของสินเชื่อโครงการและสินเชื่อหมุนเวียน

4.  ความเสี่ยงด้านผลประกอบการ

แม้ว่าในปี 2544 ผลกำไรจะมาจากการตีโอนทรัพย์สินและปรับปรุงโครงสร้างหนี้ แต่ในปี 2544
บริษัทฯ สามารถปิดการขายไปแล้วกว่า 1,000 ล้านบาท โดยปกติลักษณะการรับรู้รายได้ของบริษัทฯ
จะรับรู้เมื่อโอนกรรมสิทธิ์ ดังนั้น ในปี 2545 จะรับรู้รายได้ทั้งหมด
ทำให้มีกำไรจากผลประกอบการจริง

5. ความเสี่ยงด้านงานก่อสร้าง

ภาพรวมของวัสดุก่อสร้างในปี 2544 ได้ปรับตัวเฉลี่ยเพิ่มขึ้นร้อยละ 5-8 จากปี 2543 แต่บริษัทฯ
สามารถลดความเสี่ยงโดยการเปิดประมูลและให้ผู้รับเหมายืนราคาจนงานก่อสร้างแล้วเสร็จ อีกทั้ง
บริษัทฯ ยังมีทีมวิศวกรที่คอยควบคุมดูแลคุณภาพและระยะเวลาก่อสร้างอย่างใกล้ชิด
จนกว่าลูกค้าจะตรวจรับมอบห้องชุดพักอาศัยด้วยความพึงพอใจ

6. ความเสี่ยงด้านบุคคลากร

  ปี 2545 บริษัทฯ เตรียมเพิ่มฝ่ายพัฒนาและฝึกอบรม
  เพื่อให้มีบุคคลากรที่มีคุณภาพอย่างเพียงพอต่อการ

ขยายงานที่เพิ่มขึ้นอย่างรวดเร็ว และยังเตรียมศึกษาการยกมาตรฐานการปฏิบัติงานเข้าสู่ระบบ ISO
9000 ใน 1-2 ปี ข้างหน้า